CELEX: 32014R0168
Language: sk
Date: 2014-02-21 00:00:00
Title: Vykonávacie nariadenie Komisie (EÚ) č. 168/2014 z  21. februára 2014 , ktorým sa mení nariadenie (ES) č. 555/2008, pokiaľ ide o podávanie správ a hodnotenie podporných programov členských štátov

22.2.2014   
            
            
               SK
            
            
               Úradný vestník Európskej únie
            
            
               L 54/14
            
         
      VYKONÁVACIE NARIADENIE KOMISIE (EÚ) č. 168/2014
   z 21. februára 2014,
   ktorým sa mení nariadenie (ES) č. 555/2008, pokiaľ ide o podávanie správ a hodnotenie podporných programov členských štátov
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 54 písm. c),
   keďže:
   
               (1)
            
            
               V článku 35 nariadenia Komisie (ES) č. 555/2008 (2) sa stanovujú podrobné pravidlá vykonávania článku 188a ods. 5 a 6 nariadenia Rady (ES) č. 1234/2007 (3) o podávaní správ a hodnotení podporných programov členských štátov v sektore vinohradníctva a vinárstva. Nariadenie (ES) č. 1234/2007 sa zrušilo a nahradilo nariadením (EÚ) č. 1308/2013 s účinnosťou od 1. januára 2014.
            
         
               (2)
            
            
               Nariadenie (EÚ) č. 1308/2013 neobsahuje ustanovenie o podávaní správ a hodnotení podporných programov členských štátov, ako je stanovené v článku 188a ods. 5 a 6 nariadenia (ES) č. 1234/2007, ale Komisiu v tejto súvislosti splnomocňuje na prijatie opatrení prostredníctvom vykonávacích aktov. Článok 35 nariadenia (ES) č. 555/2008 je preto potrebné upraviť.
            
         
               (3)
            
            
               Nariadenie (ES) č. 555/2008 by sa preto malo zodpovedajúcim spôsobom zmeniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Článok 35 nariadenia (ES) č. 555/2008 sa mení takto:
   
               1.
            
            
               Odsek 1 sa nahrádza takto:
               „1.   Členské štáty predkladajú Komisii každoročne do 1. marca správu o vykonávaní opatrení ustanovených v ich podporných programoch uvedených v časti II hlave I kapitole II oddiele 4 nariadenia Európskeho parlamentu a Rady (EÚ) č. 1308/2013 (4) v predchádzajúcom rozpočtovom roku.
               V týchto správach sa uvedú a opíšu opatrenia, na ktoré bola v rámci podporných programov poskytnutá pomoc Únie.
               Tieto správy predložia členské štáty Komisii vo forme stanovenej v prílohách V a VI k tomuto nariadeniu. Informácie nachádzajúce sa v príslušných tabuľkách sa vzťahujú na opatrenia podporného programu v jednotlivých rokoch:
               
                           a)
                        
                        
                           výkaz výdavkov podľa rozpočtových rokov už vynaložených počas programového obdobia, ktoré v žiadnom prípade neprekračujú maximálny rozpočtový strop pre členský štát, ako sa stanovuje v prílohe VI k nariadeniu (EÚ) č. 1308/2013;
                        
                     
                           b)
                        
                        
                           odhady na nasledujúce rozpočtové roky až do konca plánovaného obdobia vykonávania podporného programu, do maximálneho rozpočtového stropu pre členský štát, ako sa stanovuje v prílohe VI k nariadeniu (EÚ) č. 1308/2013, a v súlade s najaktuálnejšími podkladmi zaslanými v súlade s článkom 3 tohto nariadenia.
                        
                     
         
               2.
            
            
               Odsek 4 sa nahrádza takto:
               „4.   Členské štáty predložia Komisii do 1. marca 2014 a druhýkrát do 1. marca 2017 hodnotenie nákladov na podporné programy, ako aj ich prínosov, spolu s uvedením spôsobu zvýšenia ich efektívnosti.
               Tieto hodnotenia predložia členské štáty Komisii vo forme stanovenej v prílohách V a VI. Okrem toho sa do záveru vkladajú tieto položky:
               
                           —
                        
                        
                           :
                        
                        
                           C1
                        
                        
                           :
                        
                        
                           Hodnotenie nákladov a prínosov podporného programu,
                        
                     
                           —
                        
                        
                           :
                        
                        
                           C2
                        
                        
                           :
                        
                        
                           Spôsoby zvýšenia efektívnosti podporného programu.“
                        
                     
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. februára 2014
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. EÚ L 347, 20.12.2013, s. 671.
   
      (2)  Nariadenie Komisie (ES) č. 555/2008 z 27. júna 2008, ktorým sa ustanovujú podrobné pravidlá vykonávania nariadenia Rady (ES) č. 479/2008 o spoločnej organizácii trhu s vínom, pokiaľ ide o podporné programy, obchod s tretími krajinami, výrobný potenciál a kontroly vo vinárskom sektore (Ú. v. EÚ L 170, 30.6.2008, s. 1).
   
      (3)  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007, s. 1).
   
      (4)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).“